section_heading: Povijest
paragraph_text: Medvjeđi otok nikada nije bio opsežno naseljen. Ostaci kitolovske stanice s početka 20. stoljeća mogu se vidjeti u Kvalrossbukti ("zaljev morževa") na jugoistoku. Od 1916. do 1925. godine vađen je ugljen u malom naselju Tunheim na sjeveroistočnoj obali, ali tada je rudarstvo napušteno kao neisplativo. Zbog hladne klime ostaci naselja, uključujući napola uništeni mol i parnu lokomotivu, relativno su dobro očuvani.